[Foto’s] Limpopo sonder grense: AfriForum eis antwoorde | Maroela Media
Jaco Grobbelaar by die grensdraad tussen Suid-Afrika en Zimbabwe (Foto: AfriForum)
Die burgerregte-organisasie AfriForum het verlede week ’n aansoek ingevolge die Wet op die Bevordering van Toegang tot Inligting, 2000 (die PAIA-wet) by die departement van binnelandse sake ingedien oor die vervalle toestand van die grensdrade tussen Limpopo en Zimbabwe.
Dié aksie volg nadat AfriForum ’n grensdraadouditprojek van stapel gestuur het wat bevind het dat daar feitlik geen grensdrade meer tussen Limpopo en Zimbabwe bestaan nie. Volgens Jaco Grobbelaar, AfriForum se provinsiale koördineerder vir Limpopo, is die klein gedeelte grensdraad wat nog bestaan ook vol gate waardeur enigiemand maklik kan klim.
In die PAIA-aansoek versoek AfriForum dokumente wat die begroting vir grensdrade en die instandhouding daarvan weerspieël, asook toekomstige aksieplanne vir verbetering.
“Aktiwiteite soos korrupsie, smokkelary, dieresiektes, stropery en mensehandel is van die grootste misdade wat oor die grens heen plaasvind en ’n negatiewe invloed op sowel Suid-Afrikaners as Zimbabwiërs het. Dit kan alles toegeskryf word aan die swak toestand en instandhouding van grensdrade, en korrupsie deur weermagamptenare,” voeg Grobbelaar by. “AfriForum beskou dit as ’n ernstige probleem en doen ’n beroep op die minister om die probleem met alle erns aan te spreek.”
Grensdraad tussen Suid-Afrika en Zimbabwe (Foto: AfriForum)
Vrou val glo van winkelsentrum se eerste verdieping
Dis net julle kolonialiste wat wil grensdrade span….vir Afrikane is Afrika een groot stuk grond wat aan almal behoort, met vrye toegang na al die uithoeke toe sonder die alewige ge-draadspannery…
Daar is geen heining wat hulle sal keer. My voorstel is doodskiste op strategiese plekke as afskrikmiddel gepaardgaande met die nodige toormiddele.
Vrye toegang is mos nie iets nuut nie, na die oorsteek is dit direk binnelandse sake toe.
Heinrich Schultz · 1 jaar gelede
Die grens drade is al non existent vir die afgelope 15 jaar. Bakkie vragte vol onwettige immegrante en smokkelary vind plaas uurliks. Waarom nou eers wakker skrik.
Daar is belangrikker dinge soos n privaat veiligheids poliesie om tyd en geld op te spandeer die helfte van zim is in elkgeval in SA. Drade hou niemand terug nie, julle in centurion behoort dit te weet. En wat se weermag gaan nou drade patroleer?
Ag asb…. Moz, Lesotho en Swaziland se grense lyk dieselfde… Net jammer die polisie aan die anderkante is strenger as Ons polisie… Hier gaan dit oor job creation, hier gaanbdit oor n salaris en nie die job nie… Btw…wat gaan n stuk draad elk geval help…
Die grense is n sif maar land nou net uit die EU op die lughawe dan soek ons jou kinders se geboorte sertifikate …..SA is die grap van die EEEWWWW !
Afriforum moet ook maar na die “grensdraad” tussen Kruger en Moz gaan kyk.
Wat van ‘n muur soos in Amerika. As hulle dink dit sal werk dan moet dit hier ook werk!
Wie gaan dit betaal? Zim?
Die poletieke wil ontbreek by die regering om die kwessie ook soos vele ander aan te spreek.
Ja swaar….dis maar die norme stand van sake in Afrika…alles vervalle…
Afriforum en Outa is ‘n klippie in die skoen vir die regime.
Ondersteun hulle asb.
REAList? Pasop. Klippies in jou skoen word een of ander tyd uitgehaal…
Bietjie meer as 20 jr gevat om hierdie land af te breek tot niks. Oor nog 20jr sal daar voorwaar niks wees nie.